./data/phi0474/phi034/phi0474.phi034.perseus-lat2.xml
M. Tullius Cicero
non video causam loci mutandi, sed tamen acta res criminose est  cum inquit vomere post cenam te velle dixisses, in balneum te ducere coeperunt: ibi enim erant insidiae  at te eadem tua fortuna servavit: in cubiculo malle dixisti  di te perduint, fugitive! ita non modo nihili et improbus, sed fatuus et amens es  quid? ille signa aenea in balneo posuerat, quae e balneo in cubiculum transire non possent? habes crimina insidiarum: nihil enim dixit amplius  horum inquit eram conscius  quid tum? ita ille demens erat ut eum quem conscium tanti sceleris habebat ab se dimitteret, Romam etiam mitteret ubi et inimicissimum sciret esse nepotem suum et C  Caesarem cui fecisset insidias, praesertim cum is unus esset qui posset de absente se indicare?